**[Acte necesare în cazul eliberării cărții de identitate provizorii cetățenilor români cu domiciliul în străinătate și reședința în România (CIP CRDS)?](https://primariaclujnapoca.ro/evidenta-persoanelor/acte-de-identitate/%22%20%5Cl%20%223636ec8090b4d7daa)**

ACTE NECESARE

* CEREREA TIP – [Anexa 4](https://files.primariaclujnapoca.ro/2022/11/18/anexa-4-Cerere-cip-crds-ClujN-2022-1.pdf) – se listează pe o singură foaie A4, față-verso sau se obţine de la SPCLEP PETROVA, se completează de solicitant şi se va semna doar în faţa lucrătorului de la ghişeu. Aceasta se completează cu majuscule.
* CHITANŢA reprezentând contravaloarea cărţii de identitate provizorii (1 LEU) se achită la Biroul Impozite și Taxe din cadrul Primăriei.
* PAŞAPORTUL ROMÂNESC, AFLAT ÎN TERMEN DE VALABILITATE, pagina 1-3 care atestă statutul de cetăţean român domiciliat în străinătate, original şi copie;
* TREI FOTOGRAFII DE DATĂ RECENTĂ MĂRIMEA ¾ cm, având la baza o bandă albă de 7 mm;
* CERTIFICATUL DE NAŞTERE – original şi copie;
* CERTIFICATUL DE CĂSĂTORIE, în cazul persoanelor căsătorite sau al soţului supravieţuitor – original şi copie;
* SENTINŢA DE DIVORŢ DEFINITIVĂ ŞI IREVOCABILĂ/(CERTIFICATUL DE DIVORŢ), în cazul persoanelor divorțate – original şi copie;
* EXTRAS DE CARTE FUNCIARĂ obţinut cu cel mult 30 DE ZILE anterior datei depunerii cererii sau [ACTUL DE PROPRIETATE](https://files.primariaclujnapoca.ro/2021/06/17/11.-dovada-adresei-de-domiciliu.pdf) CU CARE SE FACE DOVADA ADRESEI DE DOMICILIU – original şi copie și prezența unui proprietar la ghișeu.

ATENŢIE: Dacă solicitantul nu este titularul spaţiului de locuit ESTE NECESARĂ PREZENȚA GĂZDUITORULUI (proprietarul spaţiului de locuit) care va prezenta actul de proprietate (original şi copie) şi actul de identitate.

În situaţia în care găzduitorul nu se poate prezenta la momentul depunerii cererii, împreună cu solicitantul, declaraţia de primire în spaţiu poate fi dată cu cel mult 90 de zile înainte de data depunerii cererii pentru eliberarea actului de identitate la notarul public din ţară ori în faţa poliţistului din structurile teritoriale ale Poliţiei Române şi, cu cel mult 6 luni înainte de această dată, la misiunea diplomatică sau oficiul consular de carieră al României din străinătate ori la autorităţile străine competente. În acest ultim caz, declaraţia de primire în spaţiu va fi prezentată tradusă şi legalizată potrivit normelor legale în vigoare. Declaraţia găzduitorului, se prezintă de solicitant odată cu depunerea documentelor pentru eliberarea cărţii de identitate.

Solicitanţii sub 18 ani vor fi însoţiţi de un părinte sau de reprezentantul legal se va prezenta și certificat căsătorie/sentință divorț, definitivă și irevocabilă/(certificat divorț +convenție încredințare minor ) ale părinților, după caz.